**Референтен број : IPA/2022/441-824 - IEP -2025**

**Проект: Training – Academia of Journalists and Media Workers- T-AJM**

**Лот: 5.2.3. Prepare 3 policy briefs. (Ref. A3.2.)**

**ТЕХНИЧКИ УСЛОВИ**

**(TERMS OF REFERENCE)**

**изработка на документ за политики „КОМПАРАТИВНА ПРОЦЕНКА НА ТЕКОВНИ ПРАВНИТЕ РЕФОРМИ ЗА СПРАВУВАЊЕ СО СТРАТЕШКИ ТУЖБИ ПРОТИВ ЈАВНОТО УЧЕСТВО (SLAPP) ВО РЕГИОНОТ НА ЗАПАДЕН БАЛКАН И ЕУ vis-à-vis северна македонија“**

**Основни информации**

Иницијатива за европска перспектива (ИЕП), Здружението на новинарите на Македонија (ЗНМ), Европската федерација на новинари (ЕФН) заедно го имплементираат проектот „Тренинг -Академија за новинари и медиумски работници - Т-АЈМ“ финансиран од страна на Европската Унија.

Според извештајот на ЕК за 2022 година, Северна Македонија е релативно подготвена во областа на слободата на изразување. Земјата треба да продолжи да работи на ревидирање на правната рамка со која се уредуваат медиумите во согласност со правото на ЕУ, имплементација на стратегијата за реформи на јавниот радиодифузен сервис и навремено да се адресираат сите случаи на закани и акти на насилство врз новинарите, како и да се осигура дека сторителите ќе бидат изведени пред лицето на правдата.

**За проектот**

Проектот има за цел да придонесе за подобрување на општествените можности кои се важни за создавање на средина за слобода на изразување и слобода на медиумите. На овој начин ќе се зајакне безбедноста на новинарите, истовремено нудејќи поддршка според потребите, и механизми за зајакнување на капацитетите на целните групи и промовирање на новинарството како двигател на слободниот проток на информации за (општествен) развој.

**Цел на повикот**

Независното новинарство засновано на факти помага во заштитата на демократските општества преку разоткривање неправди, барање одговорност од носителите на власт и овозможување на граѓаните да носат информирани одлуки. Новинарите, кои понекогаш работат под голем личен притисок, треба да можат да работат слободно и безбедно. Ова е во срцето на вредностите на демократските општества и на Европската унија. Во изминатите години глобално е забележан пораст на стратешките тужби против јавното учество (SLAPP) – загрижувачки тренд кој претставува сериозна закана за слободата на изразување. На 11 април 2024 година, Европскиот парламент и Советот на ЕУ усвоија специјална директива за заштита на лицата кои се вклучени во јавното учество од неосновани тужби и злоупотреба на судските постапки (анти-SLAPP директива). Оваа директива поставува минимални стандарди и мерки за рано отфрлање на неоснованите тужби и заштита на таргетираните лица, со цел да се спречат тужбите кои имаат за цел да замолчат критички гласови.

Дополнително, на 5 април 2024 година, Комитетот на министри на Советот на Европа ја усвои Препораката CM/Rec(2024)2 за спречување на злоупотребата на стратешките тужби против јавното учество. Оваа препорака ги повикува земјите-членки да развијат ефективни стратегии и законски мерки за справување со SLAPP, вклучувајќи структурни и процесни гаранции, обезбедување поддршка за таргетираните лица, како и подигнување на свеста и обука на судиите, адвокатите и другите релевантни чинители. Во овој контекст, земјите од Западен Балкан и соседството, вклучително и Северна Македонија, се соочуваат со потребата да ги усогласат своите национални законодавства со новите европски стандарди за справување со SLAPP. Неодамнешните анализи и регионални проценки укажуваат на постоење на значителни празнини во домашните правни рамки во однос на SLAPP, како и потреба од реформи за нивно усогласување со европските стандарди.

Одтука, целта на овој повик е ангажирање на надворешен соработник/експерт (или тим од двајца соработници/експерти) за изработка на **документ за политики кој ќе се фокусира на компаративна проценка на правните реформи за справување со SLAPP во Европската Унија и регионален контекст (Западен Балкан и соседни земји). Документот треба да ги прегледа тековните правни развои, реформи и национални напори за имплементација на мерки против SLAPP како одговор на Директивата на ЕУ од 2024 година и препораките на Советот на Европа од 2024 година, и да изврши анализа на состојбата во Северна Македонија со конкретни препораки за усогласување на националната правна рамка со стандардите на ЕУ и Советот на Европа.**

Потребно е оваа анализа да не биде во колизија со „Regional Baseline Assessment of Legislative and Policy Needs for Implementing Council of Europe and European Union Standards on Countering the Use of SLAPPs“[[1]](#footnote-1) и да понуди приказ како горенаведената директива и препораки се имплементираат, и кои се позитивните практики во десетина земји од регионот но и генерално во Европа.

**Задачи:**

Клучните задачи и одговорности на избраниот понудувач вклучуваат:

* **Подготвителни активности:** Преглед на сите релевантни документи (закони, директиви, препораки, анализи, национални стратегии, постоечки извештаи и истражувања) поврзани со правните реформи за спречување на SLAPP во Европската Унија и во земјите од Западен Балкан и соседството. Ова подразбира запознавање со Директивата (ЕУ) 2024/1069, Препораката CM/Rec(2024)[[2]](#footnote-2) на Советот на Европа, релевантната судска пракса на Европскиот суд за човекови права, како и преглед на тековните или предложени законски измени во земјите од регионот насочени кон заштита од SLAPP.
* **Пишување на документот за политики:** Изработка на сеопфатен документ за политики (policy paper) кој ќе ја презентира компаративната анализа на најновите правни реформи и иницијативи за справување со SLAPP во ЕУ и во регионот. Документот треба да ги сумира наодите од компаративниот преглед, да истакне добри практики и предизвици во имплементацијата, и да даде конкретни препораки. Посебен фокус треба да се стави на состојбата во Северна Македонија – да се оцени и препорача кој е најдобриот пристап, врз основа на постоечки позитивни модели, за усогласување со стандардите и најдобрите практики на ЕУ и Советот на Европа.
* **Анекс кон документот за политики:** Подготовка на прилог кој ќе содржи преглед на користената литература и релевантните правни извори (национални закони, подзаконски акти, европски директиви, препораки, судска пракса и сл.) користени при изработката на документот за политики.
* **Презентација на документот за политики:** Презентирање на клучните наоди и препораки од документот на посебен настан – Форум за политики на високо ниво. Експертот /експертите треба да учествува/ат на настанот и да ги презентира/ат резултатите пред релевантни чинители, вклучувајќи претставници на институции, новинари, медиумски здруженија, претставници на правосудните органи и граѓански организации.

Финалниот продукт, интегрално треба да биде најмногу до 25 страници на македонски јазик (или 45,000 карактери).

Откако ќе биде презентираната на овој форум, документот за политики ќе биде промовирана и дистрибуирана до јавноста, носителите на политики и одлуки, како и меѓународната донаторска заедница преку активностите за промоција и видливост планирани во рамки на проектот.

**Потребни услови**

Квалификации:

Заинтересираните понудувачи треба да ги исполнат следниве минимални услови:

* Универзитетска диплома од областа на општествените науки (правни, политички, новинарство, безбедност, и други сродни области) или од областа на безбедносни студии. Предност ќе имаат кандидатите со завршени магистерски или докторски студии,
* Солидно познавање на прашањата поврзани со слободата на изразување и злоупотребата од правниот систем за замолчување на јавното мислење (SLAPP), како и на релевантните европски стандарди и механизми (правната рамка на Европската унија и Советот на Европа, политики, инструменти и сл.) за заштита на јавното учество и слободата на медиумите.
* Искуство во анализа, истражување или следење на случаи поврзани со SLAPP, или општо искуство со правната заштита на новинарите и слободата на изразување.
* Одлични аналитички и вештини за пишување.

**Времетраење на ангажманот**

Времетраењето на ангажманот е вкупно два месеци, и почнува со датумот на потпишување на договорот, но не подоцна од 30 август 2025.

**Финансиски надомест**

Максималниот буџет за оваа набавка изнесува 2,500 евра бруто во денарска противвредност и ги вклучува сите трошоци што можат да се појават во текот на извршувањето на работата.

Плаќањето ќе се врши според следнава динамика: 100 % по извршување на сите обврски од договорот

**ТАБЕЛА ЗА ОЦЕНКА НА ПОНУДА ЗА НАБАВКА НА БАЗА НА ГЛОБАЛНА ЦЕНА**

**Референтен број : IPA/2022/441-824 - IEP -2025**

**Проект: Training – Academia of Journalists and Media Workers- T-AJM**

**Лот: 5.2.3. Prepare 3 policy briefs. (Ref. A3.2.)**

**Оценување на техничкиот капацитет:**

|  |  |
| --- | --- |
| **Проценка на технички капацитет (Вкупно поени):** | **/ 100** |
| **Компетентност** | **/50** |
| Универзитетска диплома од областа на општествените науки (правни, политички, новинарство, безбедност, и други сродни области) или од областа на безбедносни студии. Предност ќе имаат кандидатите со завршени магистерски или докторски студии; Одлични аналитички и вештини за пишување | /50 |
| **Претходно искуство** | **/50** |
| Солидно познавање на прашањата поврзани со слободата на изразување и злоупотребата од правниот систем за замолчување на јавното мислење (SLAPP); Истражување или следење на случаи поврзани со SLAPP, или општо искуство со правната заштита на новинарите и слободата на изразување | /50 |

Максималниот број поени што може да се добие при проценка на техничките капацитети е 100. Минималниот број на поени што понудувачот треба да ги постигне при проценка на техничките капацитети со цел понудата дополнително да се разгледа е 80.

На понудата со најголем број поени се доделува максималниот бројот на бодови, односно 80. Другите понуди добиваат број на поени за успешност, пресметани според следнава формула: Технички резултат = (вкупен број на поени постигнати при проценка на предметната техничка понуда) / (вкупен број на бодови постигнати при проценка на најдобрата техничка понуда) x 80.

**Оценување на финансиската понуда:**

|  |  |
| --- | --- |
| **Оценка на финансиска понуда (Вкупно поени):** | **/ 20** |
| Цена | /20 |

Понудата со најниска цена добива најголем број на бодови, односно 20. Другите понуди добиваат број на бодови за успешност според следнава формула: Финансиски резултат = (најниска цена / цена на понуда што се разгледува) x 20

**Критериум за доделување на договор:**

Критериум за доделување на договорот е најдобрата вредност за парите. Најдобрата вредност за парите се одредува со проценка на техничките капацитети и цената, во сооднос 80 /20 (бодови).

Со собирање на бодовите за техничките капацитети и за финансиската понуда, се добива вкупниот број на освоени поени според кои се рангираат понудите.

1. [chrome-extension://efaidnbmnnnibpcajpcglclefindmkaj/https://rm.coe.int/regional-baseline-assessment-of-legislative-and-policy-needs-for-imple/1680b2e38f](%20https://rm.coe.int/regional-baseline-assessment-of-legislative-and-policy-needs-for-imple/1680b2e38f%20)  [↑](#footnote-ref-1)
2. [chrome-extension://efaidnbmnnnibpcajpcglclefindmkaj/https://rm.coe.int/cm-rec-2024-2-slapps-mkd/1680af5b16](%20https://rm.coe.int/cm-rec-2024-2-slapps-mkd/1680af5b16%20%20%20%20%20%20)  [↑](#footnote-ref-2)